**ПРОЕКТ НА ДОГОВОР**

**„**Изработка и доставка на бърз напорен пясъчен филтър D 2000 в ПСПВ „Пасарел**“**

Днес,…………………………………., между:

**„СОФИЙСКА ВОДА“ АД**, регистрирано в Търговския регистър при Агенция по вписванията с ЕИК 130175000, със седалище и адрес на управление: град София п.к. 1618, бул. „Цар Борис III“ № 159, ет. 2 и ет. 3, Бизнес Център Интерпред Цар Борис, представлявано от Васил Борисов Тренев, в качеството му на Изпълнителен директор**, наричано за краткост в този договор Възложител**

**и**

**………………………………,** регистрирано в Търговския регистър при Агенция по вписванията с ЕИК ……………, със седалище и адрес на управление: гр. ……………………………, представлявано от …………………………………….. в качеството му/ѝ на ………………………………, **наричано за краткост в този договор Доставчик**.

Възложителят възлага, а Доставчикът приема и се задължава да извършва доставките, предмет на обществената поръчка за: Изработка и доставка на бърз напорен пясъчен филтър D 2000 в ПСПВ „Пасарел**“,** съгласно одобрено от Възложителя техническо и финансово предложение на Доставчика, което е неразделна част от настоящия Договор.

**Възложителят и Доставчикът се договориха за следното:**

1. В този Договор думите и изразите имат същите значения, както са посочени съответно в Раздел Г: „Общи условия на договора”.
2. Следните документи трябва да се съставят, четат и тълкуват като част от настоящия Договор, и в случай на несъответствие при тълкуване имат предимство в посочения по – долу ред:
   1. Раздел А: Техническо задание – предмет на договора;
   2. Раздел Б: Цени и данни;
   3. Раздел В: Специфични условия на договора;
   4. Раздел Г: Общи условия на договора за доставка;
3. Доставчикът приема и се задължава да извършва доставките и услугите, предмет на настоящия Договор, в съответствие с изискванията на Договора.
4. В съответствие с качеството на извършваните доставки, Възложителят се задължава да заплаща на Доставчика съгласно единичните цени по Договора, вписани в ценовата таблица към настоящия Договор, по времето и начина, посочени в Раздел Б: Цени и данни и в Раздел Г: Общи условия на договора.
5. Договорът се сключва за срок от 12 месеца, считано от датата на подписването му.
6. Максималната стойност на договора, която не е гарантирана и е само за информация, е в размер на…………………. (……………) лева без ДДС.
7. Доставчикът има възможност да предлага на Възложителя по-ниски цени или по-изгодни за Възложителя условия от заложените по договора и в ценовите таблици. Доставчикът изпраща писмено предложението си, което се одобрява от контролиращия служител по договора от страна на Възложителя.
8. Доставчикът е представил/внесъл гаранция за изпълнение на настоящия Договор в размер на 2% (два процента) от стойността на договора. Гаранцията за изпълнение на договора е с валидност, считано от датата на подписването му до изтичане на срока на действието му.
9. \*Контролиращ служител по договора от страна на Възложителя: …………………………………………………………………………………………………………….
10. \*Контролиращ служител по договора от страна на Изпълнителя: ....................................................................................................................................................................

Настоящият Договор се сключи в 2 (два) еднообразни екземпляра, по един за всяка от страните, въз основа и в съответствие с българското право.

|  |  |
| --- | --- |
| /………………………………./  Васил Тренев  Изпълнителен директор  Софийска вода АД  **ВЪЗЛОЖИТЕЛ** | /……………………………./  ……………………….  ……………………….  ……………………….  **ДОСТАВЧИК** |

***\**** *Попълва се от Възложителя на етап подписване на договора.*

**РАЗДЕЛ А: ТЕХНИЧЕСКО ЗАДАНИЕ – ПРЕДМЕТ НА ДОГОВОРА**

**ТЕХНИЧЕСКО ЗАДАНИЕ**

**ПРЕДМЕТ НА ДОГОВОРА**

1. Предмет на договора е изработка и доставка на бърз напорен пясъчен филтър D 2000 в ПСПВ „Пасарел“.
2. Съществуващо положение: При проектирането, строителството и въвеждането в експлоатация на ПСПВ „Пасарел“, е предвидено място и технологична площ за трети идентичен с двата работещи към момента филтри.
3. Пясъчният филтър, предмет на настоящия договор, е необходимо да бъде изпълнен напълно еднакъв и съвместим със съществуващите филтри, с цел да не бъдат нарушени технологичните параметри на станцията. Възложителят при поискване от Доставчика, ще окаже съдействие за избора и доставката на дренажните дюзи.
4. Всички детайли, мерни единици и количества са посочени в Таблица „Технически характеристики“ и са съгласно чертеж в ТЕХНИЧЕСКО ДОСИЕ НА ФИЛТЪР ПЯСЪЧЕН – приложение към договора.
5. Максималният срок за изработка и доставка на пясъчния филтър, предмет на договора е съобразно предложението на Изпълнителя, но не по-дълъг от 90 календарни дни. Срокът започва да тече, считано от датата на изпратеното от страна на Възложителя по електронната поща на Изпълнителя възлагане.
6. Място на доставка – в помещение на ПСПВ „Пасарел“, републикански път София-Самоков, след с. Пасарел, местност „Дабие“.
7. При доставката Доставчикът се задължава да предостави:
   1. Декларация за съответствие за разработка на изделието в съответния чертеж, приложен в техническото досие.
   2. Протокол за проведено изпитване на плътност на заваръчните шевове, придружена със съответния сертификат.
   3. Протокол от хидравлично изпитване.
   4. Сертификати за качество/декларации за съответствие за всички вложени материали при изпълнението на дейностите.
8. Всички материали, вложени при изработката на пясъчния филтър, трябва да са от неръждаема стомана материал AISI304, съгласно БДС EN ISO 9445-2:2010 или еквивалент.
9. Приемането на изделието, предмет на договора, се удостоверява с подписан без възражения от страна на Възложителя приемо-предавателен протокол.
10. Монтажът на пясъчния филтър и зареждането му с кварцов пясък ще се извърши от Възложителя, като Доставчикът ще осъществи контрол, т. нар. шеф-монтаж на дейностите по монтажа, и окаже евентуално съдействие при поискване от страна на Възложителя.
11. След монтажа на пясъчния филтър Възложителят и Изпълнителят подписват окончателен приемо-предавателен протокол.
12. **Гаранционен срок:**
    1. Гаранционният срок на изработеното и доставено изделие, предмет на договора, е минимум 36 месеца или по-дълъг, в случай че е предложен такъв.
    2. Гаранционният срок започва да тече от датата на подписания без възражения от страна на Възложителя окончателен приемо-предавателен протокол при монтажа на филтъра.
    3. Гаранцията включва подмяната или ремонта на филтъра за сметка на доставчика, при наличие на дефект в изделието или, в случай че доставеният филтър не отговаря на техническата спецификация.
    4. В случай на повреда, възникнала в резултат на лошо качество на извършен гаранционен ремонт или на вложени части, при наличие на дефект в изделието или, в случай че доставения филтър не отговаря на изискванията, заложени в договора, разходите за отстраняване на неизправностите или за замяната на вложените части с изправни нови такива, са за сметка на изпълнителя.
13. **Технически характеристики на пясъчния филтър –** посочени в Таблица „Технически характеристики“:

|  |  |  |  |
| --- | --- | --- | --- |
| ***Таблица технически характеристики*** | | | |
| **№** | **Изискване към филтъра/показатели** | **Предложение на доставчика** |
| **1** | Категория на апарата – нетехнонадзорен |  |
| **2** | Геометричен обем – 8,5 m3 |  |
| **3** | **Налягане** | | |
| - Работно налягане 0,4 МPa |  |
| - Изчислително налягане 0,4 МPa |  |
| - Пробно налягане 0,6 МPa |  |
| **4** | **Температура** | | |
| - Работна температура +5 ° С до +20 ° С |  |
| - Изчислителна температура +20 ° С |  |
| **5** | **Работна среда** | | |
| - Вода |  |
| - Плътност при P = 1.6 MPa – 1000 kg/m3 |  |
| - Без пожароопасност |  |
| - Без взривоопасност |  |
| - Без токсичност |  |
| **6** | **Изпитвателна среда** | | |
| - Вода |  |
| - Температура +5 - +20 |  |
| **7** | **Маса** | | |
| - Конструктивна 1226 кг. |  |
| -  При хидроизпитание 9726 кг. |  |
| **8** | **Габаритни размери** | | |
| - Дължина 2300 мм |  |
| - Широчина 2160 мм |  |
| - Височина 3364 мм |  |
| **9** | **Материал** | | |
| - Корпус, дъна, фланци, тръби, отговарящи на AISI 304 |  |
| **10** | * Прибавка за корозия – 0 мм |  |
| **11** | * Коефициент на заваръчния шеф 0,85 |  |
| **12** | * Срок на доставка - максимум 90 календарни дни |  |
| **13** | * Гаранционен срок - минимум 36 месеца |  |

**РАЗДЕЛ Б: ЦЕНИ И ДАННИ**

**ЦЕНИ И ДАННИ**

1. **ОБЩИ ПОЛОЖЕНИЯ**
   1. Цените на дейностите, предмет на договора, са посочени в Ценова таблица от този раздел.
   2. Цените на дейностите, предложени в ценовата таблица, са в български лева, без ДДС и с точност до втория знак след десетичната запетая.
   3. Единичните цени по договора включват всички договорни задължения на Доставчика.
   4. Цените са постоянни за срока на договора, считано от датата на подписването му.
   5. На Доставчика не са гарантирани количества на стоките и продължителност на дейностите.
2. **НАЧИН НА ПЛАЩАНЕ**
   1. След всяка доставка, Доставчикът и Възложителят подписват приемо-предавателен протокол.
   2. Доставчикът издава коректно попълнена фактура въз основа на подписания без възражения от страна на Възложителя приемо-предавателен протокол.
   3. Плащането ще се извършва по банков път съгласно т. 6 „Плащане, ДДС и гаранция за изпълнение” от раздел Г: Общи условия на договора.
3. **ЦЕНОВА ТАБЛИЦА**

|  |  |  |
| --- | --- | --- |
| **№** | **Вид дейност** | **Ед. цена в лева**  **без ДДС** |
| **1** | Изработка и доставка на бърз напорен пясъчен филтър D 2000, съгласно чертежа в Приложение 1 |  |
| **2** | Изготвяне на технически паспорт с всички необходими протоколи от изпитанията |  |
| **3** | Извършване на шеф-монтаж, с цел поемане на гаранцията на съоръжението |  |
| **Общо:** | |  |

**РАЗДЕЛ В: СПЕЦИФИЧНИ УСЛОВИЯ НА ДОГОВОРА**

**СПЕЦИФИЧНИ УСЛОВИЯ**

1. **НЕУСТОЙКИ**
   1. В случай че Доставчикът не изпълни договорения максимален срок за изработка и доставка на изделието, предмет на договора, Доставчикът дължи неустойка в размер на 1% (един процент) от стойността на Договора, без ДДС, за всеки календарен ден забава, но не повече от 20% (двадесет процента) от стойността на Договора, без ДДС.
   2. В случай на забава по горната точка с повече от 20 (двадесет) календарни дни, ще се счита, че Доставчикът е в съществено неизпълнение на договора и Възложителят има право:
      1. да прекрати едностранно Договора и да задържи гаранцията за изпълнение;
      2. да поръча стоките/услугите от трета страна, като разходите са за сметка на доставчика, както и всички разходи и/или щети и/или пропуснати ползи, претърпени от Възложителя вследствие на неизпълнението на Изпълнителя, страна по Договора.
   3. В случай че Доставчикът достави изделие, която не съответства на уговореното по този Договор и/или доставеното изделие е негодно да се ползва за целите, посочени в Договора, Доставчикът дължи неустойка в размер на 20% (двадесет процента) от стойността на договора без ДДС.
   4. В случаите по предходната точка, при доставка на несъответстващо с уговореното изделие, доставчикът се задължава да замени това изделие в срок до 20 (двадесет) работни дни от доставката, като в случай на неспазване на този срок, дължи съответните неустойки, посочени в настоящия раздел.
   5. В случай че Доставчикът не изпълни задълженията си по гаранционно обслужване на изработения филтър, същият дължи неустойка в размер на 5% (пет процента) от стойността на всяко конкретно обслужване.
   6. В случай че Доставчикът едностранно прекрати настоящия договор, без да има правно основание за това, Доставчикът дължи на Възложителя неустойка в размер на 20% (двадесет процента) от стойността на договора, без ДДС.
2. **САНКЦИИ, НАЛАГАНИ НА “СОФИЙСКА ВОДА” АД**
   1. Ако в който и да е момент, поради действие или бездействие от страна на Доставчика и/или негови служители, на “Софийска вода” АД бъдат наложени санкции по силата на действащото законодателство, Доставчикът се задължава да обезщети Възложителя по всички санкции в пълния им размер.
3. **ГАРАНЦИЯ ЗА ИЗПЪЛНЕНИЕ НА ДОГОВОРА**
   1. Доставчикът е внесъл/представил гаранция за изпълнение на настоящия Договор в размер на 2 % (два процента) от стойността на договора, подчинена на Еднообразните правила за гаранции до поискване” (URDG – Uniform Rules for Demand (URDG – Uniform Rules for Demand Guarantees) на Международната търговска камара (ICC), Париж и тяхната последна действаща публикация и ревизия.
   2. Гаранция за обезпечаване на изпълнението:
      1. Размерът на гаранцията за обезпечаване на изпълнението е 2% от стойността на договора.
      2. Гаранцията за обезпечаване на изпълнението се предоставя в една от следните форми:
         1. Парична сума, преведена по банков път на сметка на "Софийска вода" АД в „Обединена българска банка“ АД, IBAN: BG39 UBBS 8002 1067 5109 40, BIC: UBBS BGSF, като в основанието се посочват номера на процедурата и обособената позиция.
         2. Банкова гаранция: оригинал за съответния предвиден в проекта на договор срок.
         3. Застраховка, която обезпечава изпълнението чрез покритие на отговорността на изпълнителя.
      3. Изисквания към гаранцията за обезпечаване на изпълнението:
         1. Участникът, определен за изпълнител, избира сам формата на гаранцията.
         2. При представяне на застраховка или банкова гаранция, същите следва да бъдат неотменими и безусловни.
         3. Паричната и банковата гаранция може да се предоставят от името на изпълнителя за сметка на трето лице-гарант.
         4. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
         5. В случай на представяне на банкова гаранция от съдружник в обединение, гаранцията следва да обезпечава задълженията на обединението.
   3. Гаранцията е с валидност считано от датата на подписването на договора до датата на изтичане на срока му, като Възложителят не дължи лихви на Доставчика за периода, през който гаранцията е престояла при него.
   4. Доставчикът отправя писмено исканията за освобождаване на гаранцията за изпълнение към контролиращия служител по договора от страна на Възложителя. В случай че гаранцията за изпълнение е представена под формата на парична сума, официалното писмо следва да съдържа актуална банкова сметка (IBAN номер), по която следва да бъде възстановена гаранцията, име, данни за контакт и подпис на представляващия Доставчика.
   5. Ангажиментът на възложителя по освобождаването на предоставена банкова гаранция се изчерпва с връщането на нейния оригинал на Доставчика, като възложителят не се ангажира и не дължи разходите за изготвяне на допълнителни потвърждения, изпращане на междубанкови SWIFT съобщения и заплащане на свързаните с това такси, в случай че обслужващата банка на Доставчика има някакви допълнителни специфични изисквания.
   6. Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на Възложителя, при наличието на основание за това, са за сметка на Доставчика.
   7. Когато като Гаранция за изпълнение се представя застраховка, Доставчикът предава на Възложителя оригинален екземпляр на застрахователна полица, издадена в полза на Възложителя / в която Възложителят е посочен като трето ползващо се лице (бенефициер)/, която трябва да отговаря на следните изисквания:
      1. да обезпечава изпълнението на този Договор чрез покритие на отговорността на Доставчика;
      2. да бъде за изискания в договора срок.
      3. да бъде безусловна и неотменяема, предварително съгласувана с ВЪЗЛОЖИТЕЛЯ и да съдържа задължение на застрахователя да извърши плащане при първо писмено искане от ВЪЗЛОЖИТЕЛЯ, деклариращо, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор.
   8. В случай че гаранцията е под формата на застраховка, застрахователната премия по същата следва да е платена изцяло при представянето й на Възложителя преди сключване на договора за обществената поръчка.
   9. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличието на основание за това, са за сметка на Доставчика.
   10. Гаранцията или съответната част от нея не се освобождава от Възложителя, ако в процеса на изпълнение на Договора е възникнал спор между Страните относно неизпълнение на задълженията на Доставчика и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.
   11. В случай, че Доставчикът откаже да изплати неустойка, глоба или санкция, наложена съгласно изискванията на настоящия Договор, Възложителят има право да задържи плащане, да прихване сумите срещу насрещни дължими суми или да приспадне дължимата му сума от гаранцията за изпълнение на договора, внесена от Доставчика, за да гарантира изпълнението на настоящия Договор.
   12. В случай, че гаранцията за обезпечаване на изпълнението бъде напълно или частично усвоена през срока на договора, Доставчикът се задължава в срок от 5 работни дни да я допълни до нейния пълен размер.
   13. В случай, че Възложителят прекрати Договора поради неизпълнение от страна на Доставчика, то Възложителят има право да задържи изцяло гаранцията за обезпечаване на изпълнението, представена от Доставчика.

**РАЗДЕЛ Г: ОБЩИ УСЛОВИЯ НА ДОГОВОРА ЗА ДОСТАВКА**

**Съдържание:**

*Член: Описание*

1. ДЕФИНИЦИИ
2. ОБЩИ ПОЛОЖЕНИЯ
3. ЗАДЪЛЖЕНИЯ НА ДОСТАВЧИКА
4. ЗАДЪЛЖЕНИЯ НА ВЪЗЛОЖИТЕЛЯ
5. НЕУСТОЙКИ
6. ПЛАЩАНЕ, ДДС И ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО
7. КОНФИДЕНЦИАЛНОСТ
8. ПУБЛИЧНОСТ
9. СПЕЦИФИКАЦИЯ
10. ДОСТЪП И ИНСПЕКТИРАНЕ
11. ЗАГУБА ИЛИ ПОВРЕДА ПРИ ТРАНСПОРТИРАНЕ
12. ОПАСНИ СТОКИ
13. ДОСТАВКА
14. ГАРАНЦИЯ ЗА КАЧЕСТВО
15. ПРАВО НА ОТКАЗ
16. ОБРАЗЦИ И МОСТРИ
17. ДОСТЪП ДО ОБЕКТА И СЪОРЪЖЕНИЯ
18. ЗАСТРАХОВАНЕ И ОТГОВОРНОСТ
19. ПРЕОТСТЪПВАНЕ И ПРЕХВЪРЛЯНЕ НА ЗАДЪЛЖЕНИЯ
20. РАЗДЕЛНОСТ
21. ПРЕКРАТЯВАНЕ
22. ПРИЛОЖИМО ПРАВО
23. ФОРС МАЖОР
24. ЗАЩИТА НА ЛИЧНИТЕ ДАННИ

**ОБЩИ УСЛОВИЯ НА ДОГОВОРА ЗА ДОСТАВКА**

***Общите условия на договора за доставка, са както следва:***

1. **ДЕФИНИЦИИ**

Следните понятия следва да имат определеното им по-долу значение. Думи в единствено число следва да се приемат и в множествено и обратно, думи в даден род следва да се възприемат, в който и да е род, ако е необходимо при тълкуването на волята на страните по настоящия договор. Думите, които описват дадено лице, включват всички представлявани от това лице страни по договора, независимо дали са свързани лица по смисъла на Търговския закон или не, освен ако от контекста не е ясно, че са изключени.

Препращането към даден документ следва да се разбира като препращане към посочения документ, както и всички други документи, които го изменят и/ или допълват.

* 1. **“Възложител”** означава “Софийска вода” АД, което възлага изпълнението на доставките по договора.
  2. “**Доставчик**” означава физическото или юридическо лице (техни обединения), посочено в договора като доставчик и неговите представители и правоприемници.
  3. “**Контролиращ служител**” означава лицето, определено от Възложителя, за което Доставчикът е уведомен и което действа от името на Възложителя и като представител на Възложителя за целите на този договор.
  4. “**Договор**” означава цялостното съглашение между [Възложителя](file:///C:\Users\ffilev\Приложение%2011_Бланки%20и%20печатни%20материали%20(2).doc#възложител) и Доставчика, състоящо се от следните части, които в случай на несъответствие при тълкуване имат предимство в посочения по – долу ред:
* Договор;
* Раздел А: Техническо задание – предмет на договора;
* Раздел Б: Цени и данни;
* Раздел В: Специфични условия;
* Раздел Г: Общи условия;
  1. “**Цена по договора**” -означава цената, изчислена съгласно Раздел Б: Цени и данни.
  2. “**Максимална стойност на договора**” - означава пределната сума, която не може да бъде надвишавана при възлагане и изпълнение на договора.
  3. **“Стоки”** – означава всички стоки, които се доставят от Доставчика, както е описано в настоящия Договор.
  4. “**Обект**” означава всяко местоположение (земя или сграда), където ще се извършват доставките, предмет на настоящия договор и всяко друго място, предоставено от Възложителя за целите на договора.
  5. “**Системи за безопасност на работата**” означава комплект от документи на Възложителя или нормативни актове съгласно българското законодателство, които определят начините и методите за опазване здравето и безопасността при извършване на доставките, предмет на договора.
  6. **“Поръчка”** означава официална поръчка от Възложителя до Доставчика с пълно описание, съгласно Договора, на стоките, цената и мястото на доставка.
  7. **“Срок на доставка”** означава фактическият период на доставка на поръчаните стоки, считано от датата на поръчката до датата на реалната доставка на стоките до мястото, определено от Възложителя. Срокът на доставката ще се измерва в работни дни.
  8. **“Забавяне на доставката”** означава броя дни забава след изтичане на срока на доставка.
  9. **“Дата на влизане в сила на договора”** означава датата на подписване на договора, освен ако не е уговорено друго.
  10. **“Срок на Договора”** означава предвидената продължителност на предоставяне на доставките, както е определено в договора.
  11. **“Неустойки”** означава санкции или обезщетения, които могат да бъдат налагани на Доставчика, в случай че доставките не бъдат извършени в съответствие с условията и сроковете в настоящия договор.
  12. **“Гаранция за обезпечаване на изпълнението”** означава паричната сума или банковата гаранция, която Доставчикът предоставя на Възложителя, за да гарантира доброто изпълнение на договора.

1. **ОБЩИ ПОЛОЖЕНИЯ**
   1. Предмет на настоящия Договор е ангажирането на Доставчика от страна на Възложителя да бъде негов неизключителен доставчик на Стоките за Срока на Договора срещу заплащане на Цената по Договора. Възложителят си запазва правото да закупува всяка една от посочените Стоки от други източници по свое усмотрение.
   2. Заявените в Договора количества са примерни и са само с прогнозна цел. Те не дават гаранция за количествата поръчвани Стоки. Единичните цени на Стоките, вписани от Доставчика в Ценовите таблици към Договора, се прилагат за целия срок на договора.
   3. Заглавията в този Договор са само с цел препращане и не могат да се ползват като водещи при тълкуването на клаузите, към които се отнасят.
   4. Всяко съобщение, изпратено от някоя от страните до другата, следва да се изпраща чрез пратка с обратна разписка, по факс или електронна поща и ще се счита за получено от адресата от датата, отбелязана на обратната разписка, съответно от получаване на факса/ електронната поща, ако той е изпратен до правилния факс номер или електронен адрес на адресат.
   5. Всяка страна трябва да уведоми другата за промяна или придобиване на нов адрес, телефонен или факс номер или електронен адрес за кореспонденция възможно най-скоро, но не по късно от 48 часа от такава промяна или придобиване.
   6. Неуспехът или невъзможността на някоя от страните да изпълни, в който и да е момент, някое (някои) от условията на настоящия Договор, не трябва да се приема като отмяна на съответното условие (условия) или на правото да се прилагат условията на настоящия Договор.
   7. Настоящият договор не учредява представителство или сдружение между страните по него и никоя от страните няма право да извършва разходи от името и за сметка на другата. В изпълнение на задълженията си по договора нито една от страните не следва да предприема каквото и да е действие, което би могло да накара трето лице да приеме, че действа като законен представител на другата страна.
   8. Евентуален спор или разногласие във връзка с тълкуването или изпълнението на настоящия договор страните ще решават в дух на разбирателство и взаимен интерес. В случай че това се окаже невъзможно, спорът ще бъде решен по съдебен ред, освен ако страните не подпишат арбитражно споразумение.
   9. Номерът и Датата на влизане в сила на Договора трябва да бъдат цитирани във всяка кореспонденция.
   10. Всички задължения или разходи, възникнали за Доставчика в резултат на възлагането на настоящия Договор се приема, че са включени в офертата на Доставчика.
   11. Доставчикът се задължава да обезщети изцяло Възложителя за всички щети и пропуснати ползи, както и да възстанови в пълния им размер санкциите, наложени от съд или административен орган, ведно с дължимите лихви, направените разноски, разходи, предявени към Възложителя във връзка с изпълнението на настоящия договор и дължащи се на действия, бездействия или забава на необходими действия на Доставчика и/или негови поддоставчици при или по повод изпълнението на доставките.
   12. Никоя клауза извън чл. 7 КОНФИДЕНЦИАЛНОСТ не продължава действието си след изтичане срока или прекратяването на [договора](file:///C:\Users\ffilev\Приложение%2011_Бланки%20и%20печатни%20материали%20(2).doc#договор), освен ако изрично не е определено друго в [договора](file:///C:\Users\ffilev\Приложение%2011_Бланки%20и%20печатни%20материали%20(2).doc#договор).
2. **ЗАДЪЛЖЕНИЯ НА ДОСТАВЧИКА**

Без да се ограничава действието на специфичните условия на Договора, общите задължения на Доставчика са, както следва:

* 1. За срока на Договора Доставчикът се задължава да изпълнява задълженията си по настоящия договор точно и с грижата на добър търговец.
  2. За срока на Договора Доставчикът се задължава да отдели на Възложителя такава част от своя персонал, време, внимание и способности, каквато е необходима за точното изпълнение на задълженията на Доставчика по Договора.
  3. Доставчикът трябва да се съобразява с инструкциите на Възложителя, както и да пази добросъвестно интересите на Възложителя, във всеки един момент.
  4. Доставчикът доставя Стоките съгласно изискванията на настоящия Договор.
  5. Доставчикът договаря подходящи условия с подизпълнители, когато е допуснато ползването на подизпълнители, които условия да отговарят на разпоредбите на настоящия договор. Доставчикът носи отговорност за изпълнението на доставките, включително и за тези, изпълнени от подизпълнителите.
  6. Доставчикът спазва и предприема необходимото, така че неговите служители и подизпълнители да спазват точно изискванията на приложимото право по повод на здравословните и безопасни условия на труда и изискванията на Възложителя за безопасност при работа.
  7. Доставчикът трябва да изпраща фактури за плащания съгласно чл. 6 ПЛАЩАНЕ, ДДС И ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО.
  8. Доставчикът трябва да предоставя на Възложителя документи и/или сертификати, които доказват качеството на Стоките, доставяни на Възложителя.
  9. Доставчикът осигурява за своя сметка всичко необходимо за изпълнението на предмета на настоящия Договор, освен ако писмено не е уговорено друго.
  10. При изпълнение на Договора, Доставчикът предприема всички необходими действия да не възпрепятства дейността на Възложителя или на други доставчици, или да се ограничават права на трети лица, или да се уврежда имущество, независимо дали то принадлежи на Възложителя или не.
  11. Доставчикът се задължава да не допуска съхраняване и/или ползване на обекта на напитки с алкохолно съдържание и/или други вещества, които могат да препятстват нормалното изпълнение на работите, както и да допуска до строителната площадка/до обекта, на който се предоставят услугите само квалифицирани работници, които не са употребили алкохол и са в добро здравословно състояние, позволяващо им да изпълняват нормално задълженията си.
  12. Доставчикът се задължава да спазва общите принципи за отношенията с доставчиците, публикувани на страницата на „Софийска вода“ АД, на следния електронен адрес: <https://www.sofiyskavoda.bg/profil-na-kupuvacha>

1. **ЗАДЪЛЖЕНИЯ НА ВЪЗЛОЖИТЕЛЯ**

Без да се ограничават специфичните задължения на Възложителя съгласно договора, общите му задължения са, както следва:

* 1. Възложителят определя Контролиращ служител, за което своевременно уведомява Доставчика. Възложителят може да заменя Контролиращия служител за срока на договора по свое усмотрение.
  2. Контролиращият служител може да упражнява правата на Възложителя съгласно договора, с изключение на правата, свързани с прекратяване и/или изменение на договора. Ако съгласно условията на назначаването си Контролиращият служител следва да получава изрично упълномощаване от Възложителя за упражняването на дадено правомощие, следва да се приеме, че такова му е дадено и липсата му не може да се противопостави на Доставчика.
  3. Контролиращият служител може да определи Представител на контролиращия служител, като писмено уведомява Доставчика за това.
  4. Представителят на Контролиращия служител не може да упражнява правата на Възложителя по договора, свързани с прекратяване и/или изменение на договора.

1. **НЕУСТОЙКИ**

Неустойките за забава при изпълнение на доставките и/или доставка на некачествени стоки са определени в Раздел В: Специфични условия на договора.

1. **ПЛАЩАНЕ, ДДС И ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО**
   1. След като напълно се увери в доставката на Стоките съобразно изискуемото качество и количество и в уговорения срок, Възложителят трябва да заплати на Доставчика дължимата сума по цената (цените), вписана/и в Ценовата таблица в РАЗДЕЛ Б: ЦЕНИ И ДАННИ от този [Договор](file:///C:\Users\ffilev\Приложение%2011_Бланки%20и%20печатни%20материали%20(2).doc#договор) и повторена в [Поръчката](file:///C:\Users\ffilev\Приложение%2011_Бланки%20и%20печатни%20материали%20(2).doc#поръчка) (Поръчките).
   2. След доставка на стоките, Доставчикът изготвя приемо-предавателен протокол и го предоставя на Възложителя за одобрение.
   3. Плащането се извършва в 60 дневен срок от датата на представяне от Доставчика на коректно съставена фактура в резултат на подписан без възражения приемо- предавателен протокол.
   4. Контактите между Възложителя и Доставчика във връзка с ежедневното изпълнение на Договора трябва да се осъществяват между Контролиращия служител или Представителя на контролиращия служител и Доставчика.
   5. Възложителят може да задържи плащане или да прихване суми срещу насрещни дължими суми без допълнителни разходи за него, в случай че има основание за това.
   6. Всички суми, посочени в Договора, са без ДДС, освен ако изрично не е посочено друго. ДДС, което се дължи по повод на тези суми, се начислява допълнително към тях.
   7. Задържането и освобождаването на Гаранцията за обезпечаване на изпълнението на Договора се осъществява съобразно условията и сроковете, посочени в Раздел В: Специфични условия на договора.
2. **КОНФИДЕНЦИАЛНОСТ**
   1. Освен с писмено съгласие на другата страна, никоя от страните не може да използва договора или информация, придобита по повод на договора, за цели извън изрично предвидените в договора.
   2. Освен с писмено съгласие на другата страна, никоя страна не може по време на договора или след това да разкрива и/или да разрешава разкриването на трети лица на всякаква информация, свързана с дейността на другата страна, както и друга конфиденциална информация, която е получена или е могла да бъде получена по време на договора.
   3. В случай че Възложителят поиска, Доставчикът прави необходимото така, че неговите служители или подизпълнители да поемат директни задължения към Възложителя по повод на конфиденциалността във форма, приемлива за Възложителя.
3. **ПУБЛИЧНОСТ**

Освен ако не е необходимо за подписването или е уговорено като необходимо за изпълнението на договора, Доставчикът не публикува по своя инициатива и не разрешава публикуването, заедно или с друго лице, на информация, статия, снимка, илюстрация или друг материал от какъвто и да е вид по повод на договора или дейността на Възложителя преди предварителното представяне на материала на Възложителя и получаването на неговото писмено съгласие. Такова съгласие от Възложителя важи само за конкретното публикуване, което е изрично поискано.

1. **СПЕЦИФИКАЦИЯ**
   1. Доставчикът се задължава да изпълнява доставките съгласно Раздел А: Техническо задание – предмет на договора, спецификациите, чертежите, мострите или други описания на доставките, част от договора.
   2. Ако Доставчикът изпълни доставки, които не отговарят на изискванията на договора, Възложителят може да откаже да приеме тези доставки и да търси обезщетение за претърпени вреди и пропуснати ползи. Възложителят може да предостави на Доставчика възможност да повтори изпълнението на неприетите доставки преди да потърси други доставчици.
2. **ДОСТЪП И ИНСПЕКТИРАНЕ**

Възложителят има право да инспектира в подходящо време съоръженията и сградите на Доставчика, както и помещенията на Поддоставчиците, за производство на Стоките. За тази цел Доставчикът трябва да осигури достъп на Възложителя до своите помещения.

1. **ЗАГУБА ИЛИ ПОВРЕДА ПРИ ТРАНСПОРТИРАНЕ**
   1. Доставчикът трябва да уведоми Възложителя за всяка загуба или повреда на Стоките, включително частична загуба, дефекти или невъзможност да достави цялата или част от партидата.
   2. Рискът от случайно повреждане или погиване – пълно или частично - на Стоките при транспортирането им, включително до мястото на доставка и предаването им на Възложителя се носи от Доставчика.
2. **ОПАСНИ СТОКИ**
   1. Всяка информация, притежавана от или на разположение на Доставчика, която се отнася до всякакви потенциални опасности при транспортиране, предаване или използване на доставяните Стоки, трябва незабавно да бъде съобщена на Възложителя.
   2. Доставчикът трябва да предостави подробна информация за всички рискове за персонала на Възложителя, произтичащи от специфичното използване на Стоките, предмет на настоящия договор.
   3. Доставчикът трябва да маркира опасните Стоки с международен символ(и) за опасност и да изпише името на материала им на български език. Транспортните и всички други документи трябва да включват декларация относно опасността и наименованието на материала на български език. Стоките трябва да бъдат придружавани от информация за възможни аварийни ситуации на български език под формата на писмени инструкции, етикети или означения. Доставчикът трябва да спазва изискванията на българското законодателство и на международните споразумения, свързани с пакетирането, поставянето на етикети и транспортирането на опасните Стоки.
   4. Доставчикът трябва да представи инструкции за безопасно използване на всички Стоки, доставяни на Възложителя или използвани от Доставчика или от неговите Поддоставчици на обекта. Инструкциите трябва да включват минимум следното.
      1. информация за опасностите от използване на Стоките;
      2. оценка на риска от използване на Стоките;
      3. описание на контролните мерки, които трябва да се вземат;
      4. подробности за необходимо предпазно облекло;
      5. подробности за максималните граници на излагане на открито или за приложимите стандарти на излагане на открито, приложими за съответния материал;
      6. всякакви препоръки за следене на здравното състояние;
      7. препоръки, свързани с осигуряване, поддръжка, почистване и тестване на респираторно защитни и на вентилационни съоръжения.
      8. препоръки за боравене с отпадъци, включително и начини на депониране.
   5. Информацията, която Доставчикът предоставя по горепосочените точки, трябва да се изпраща преди доставката на Стоките.
3. **ДОСТАВКА**
   1. Стоките трябва да се доставят от Доставчика до мястото, посочено в Договора или в поръчката, освен ако писмено не е уговорено друго между страните.
   2. Собствеността и рискът от повреждане или загуба на Стоките се носи от Доставчика до тяхното доставяне на мястото, посочено в Договора или в Поръчката (поръчките), и приемане от оторизиран представител на Възложителя.
   3. Доставчикът трябва да предприеме необходимите действия всички Стоки да бъдат надлежно пакетирани, така че да достигнат местоназначението си в добро състояние. Всички Стоки трябва да бъдат доставяни и разтоварвани на мястото, на датата и в часа, посочени в Поръчката (поръчките) или в Договора.
   4. Всички Стоки, доставяни на Възложителя, трябва да се придружават от известие за доставка, съдържащо Ком. номера на Поръчката (поръчките) и Спецификацията (спецификациите). Известието за доставка трябва да бъде подписано от Възложителя като доказателство за приемането на Стоките.
   5. Датата (датите) и часът на доставка на Стоките трябва да бъдат определени в Поръчката (поръчките), освен ако не е уговорено друго между страните. Часът на доставка се определя от моментните обстоятелства, освен ако изрично не е уговорено друго между страните. Доставчикът трябва да предостави инструкции или всякаква друга необходима информация, които да позволят на Възложителя да приеме доставката на Стоките.
   6. Възложителят си запазва правото да отмени всяка Поръчка или всяка неизпълнена част от нея, в случай че Доставчикът не достави поръчаните Стоки на уговорената дата. В случай на необходимост от повторно поръчване Възложителят може да поръча Стоките от друг доставчик, като всички допълнителни разходи, произтичащи от това, се поемат от Доставчика.
   7. Количествата доставяни Стоки трябва да отговарят на съответните количества, поръчвани от Възложителя освен ако не е уговорено друго. Възложителят може по свое усмотрение да приеме или не частична доставка на Стоките.
   8. Когато Доставчикът изисква от Възложителя да връща опаковките на Стоките, разходите по връщането се поемат от Доставчика. Разходите по връщането се възстановяват на Възложителя в срок до 30 (тридесет) дни, считано от датата на изпращане на опаковките от страна на Възложителя.
   9. Когато Доставчикът доставя Стоките с МПС, наличните празни опаковки могат да бъдат върнати със същото МПС. Всички опаковки, които подлежат на връщане, трябва да бъдат маркирани като такива.
4. **ГАРАНЦИЯ ЗА КАЧЕСТВО**
   1. Доставчикът гарантира, че качеството на Стоките съответства на изискванията на действащото българско законодателство към момента на доставка на Стоките, както и на спецификациите към договора.
   2. Освен ако друго не е уговорено, без да се ограничават други негови права, Доставчикът трябва във възможно най-кратък срок, но не повече от 10 (десет) дни от датата на уведомяване от страна на Възложителя за дефект или неизпълнение на задължения по Договора, да поправи или замени всички Стоки, които са били или са станали дефектни в срок от 12 (дванадесет) месеца от датата на пускането им в експлоатация или 18 (осемнадесет) месеца от датата на доставянето им. Срокът се удължава пропорционално, ако подобни дефекти се появят след подмяната при правилна експлоатация и се дължат на дефектен дизайн, на погрешни инструкции от страна на Доставчика, или Стоките са некачествени или дефектни поради начина на производство, или има друго нарушение на дадените гаранции на Възложителя.
   3. В случай че Доставчикът не поправи даден дефект или не подмени дадени дефектни Стоки в срок до 10 (десет) дни от датата на уведомяване от страна на Възложителя, то Възложителят може да поправи или по собствено усмотрение да подмени тези стоки за сметка на Доставчика.
5. **ПРАВО НА ОТКАЗ**
   1. В случай че Доставчикът достави Стоки, които не съответстват на уговореното по този Договор и на Поръчката (поръчките), независимо дали по качество или по количество, или не са годни да се ползват съобразно целите на Договора или по друг начин не съответстват на уговореното в Договора, Възложителят, без да се ограничават други негови права, има правото да откаже приемането на тези Стоки.
   2. Възложителят може да предостави възможност на Доставчика да замени неприетите Стоки с други, съответстващи на Договора и Поръчката (поръчките), преди да ги закупи от друго място.
   3. Възложителят връща на Доставчика всички неприети Стоки за негова сметка.
6. **ОБРАЗЦИ И МОСТРИ**
   1. Доставчикът трябва при поискване от страна на Възложителя да предостави образци, мостри и инструкции за ползване на Стоките. Подобно предоставяне по никакъв начин не освобождава Доставчика от неговите отговорности по Договора.
   2. Доставчикът не трябва да се отклонява от нито една одобрена мостра или образец, без предварително да е получил писмено съгласие за това от страна на Възложителя.
7. **ДОСТЪП ДО ОБЕКТА И СЪОРЪЖЕНИЯТА**
   1. Ако това е необходимо за изпълнението на предмета на Договора, Възложителят трябва да предостави достъп до обект на оторизирани представители на Доставчика. Достъпът се предоставя след предварително предизвестие от страна на Доставчика.
   2. Доставчикът предприема необходимите действия неговите служители да не навлизат в други части на Обекта и да ползват само посочените от Възложителя пътища, маршрути и сгради.
8. **ЗАСТРАХОВАНЕ И ОТГОВОРНОСТ**
   1. Доставчикът носи пълна имуществена отговорност за вреди, причинени по повод изпълнението на договора, както следва:
      1. Нараняване или смърт на някое лице (служител на Възложителя, служител на Доставчика или наето от него лице или на трети лица при или във връзка с изпълнението на договора;
      2. Повреда или погиване имуществото на Възложителя или на трети лица при или във връзка с изпълнението на договора.

Тази отговорност обхваща и претенциите на трети лица, съдебни процедури, имуществени и/или неимуществени вреди, разноски и всякакви други разходи, свързани с гореизложеното.

* 1. Доставчикът следва да притежава всички задължителни застраховки, съгласно действащата нормативна уредба, както и поддържа валидни застраховки за своя сметка за срока на договора.
  2. Застрахователните полици се представят на Възложителя при поискване.

1. **ПРЕОТСТЪПВАНЕ И ПРЕХВЪРЛЯНЕ НА ЗАДЪЛЖЕНИЯ**
   1. Договорът не може да бъде прехвърлен или преотстъпен като цяло на трето лице.
2. **РАЗДЕЛНОСТ**

В случай че някоя разпоредба или последваща промяна в [договора](file:///C:\Users\ffilev\Приложение%2011_Бланки%20и%20печатни%20материали%20(2).doc#договор) се окаже недействителна, останалите разпоредби продължават да бъдат валидни и подлежащи на изпълнение.

1. **ПРЕКРАТЯВАНЕ**
   1. Възложителят може (без да се накърняват други права или задължения по договора) да прекрати договора без каквито и да е компенсации или обезщетения с писмено известие до Доставчика при следните обстоятелства:
      1. ако Доставчикът и/или служителите на Доставчика виновно и/или нееднократно предоставят невярна информация или сведения, значително нарушат правилата за безопасност и здраве при работа, продължително и/или съществено не изпълняват задълженията си по договора. Конкретните случаи на значително нарушаване на правилата за безопасност и здраве при работа, както и случаите на продължително и/или съществено неизпълнение на задълженията по договора от страна на Доставчика, които могат да доведат до прекратяване на договора по реда на настоящата точка, са описани в Раздел В: Специфични условия на договора.
      2. ако за Доставчика е открито производство по несъстоятелност.
   2. Всяка страна има право едностранно да прекрати Договора изцяло или отчасти, в случай че другата страна е в неизпълнение на Договора и не поправи това положение в четиринадесетдневен срок от получаването на писмено уведомление за това неизпълнение от изправната страна.
   3. В случай че Възложителят прекрати Договора поради неизпълнение от страна на Доставчика, то Възложителят има право да задържи изцяло гаранцията за обезпечаване на изпълнение, внесена от Доставчика.
   4. Възложителят има право да прекрати договора с едномесечно писмено предизвестие. Възложителят не носи отговорност за разходи след срока на предизвестието.
   5. Страните могат да прекратят договора по всяко време по взаимно съгласие.
   6. Прекратяването на договора не влияе на правата на всяка от страните, възникнали преди или на датата на прекратяване. При прекратяване на договора всяка страна връща на другата цялата информация, материали и друга собственост.
   7. При изтичане или прекратяване на договора Доставчикът се задължава да съдейства на нов Доставчик за поемане изпълнението на договор. Направените от [Доставчика](file:///C:\Users\ffilev\Приложение%2011_Бланки%20и%20печатни%20материали%20(2).doc#изпълнител) разходи за това се поемат от Възложителя, след неговото предварително одобрение.
2. **ПРИЛОЖИМО ПРАВО**

Към този договор ще се прилагат и той ще се тълкува съобразно разпоредбите на българското право.

1. **ФОРС МАЖОР**
   1. При възникване на форсмажорни обстоятелства по смисъла на чл.306 от Търговския закон на Република България, водещи до неизпълнение на договора страната, която се позовава на такова обстоятелство трябва да уведоми другата в какво се състои непреодолимата сила и възможните последици от нея за изпълнението на договора.

Страните трябва да направят това уведомление до 3 (три) дни от настъпването на обстоятелствата.

1. **ЗАЩИТА НА ЛИЧНИТЕ ДАННИ**
   1. В съответствие с изискванията, заложени в Общия Регламент за защита на личните данни (Регламент (ЕС) 2016/679) (Регламента), пораждащ пряко действие, считано от 25.05.2018г.:
   2. Изпълнителят, в качеството си на обработващ личните данни, предоставени му от Възложителя – администратор на лични данни, по силата на настоящия договор, няма право да включва друг обработващ данните без предварителното конкретно или общо писмено разрешение на Възложителя. В случай на общо писмено разрешение, Изпълнителят е длъжен да информира Възложителя за всякакви планирани промени за включване или замяна на други лица, обработващи данни, като по този начин даде възможност на Възложителя да оспори тези промени.

Във връзка с обработването на лични данни Изпълнителят е длъжен:

a) да обработва личните данни само по документирано нареждане на Възложителя;

б) да гарантира, че лицата, оправомощени да обработват личните данни, са поели ангажимент за поверителност или са задължени по закон да спазват поверителност;

в) да вземе всички необходими мерки съгласно чл. 32 от Регламента, гарантиращи сигурността на обработването на данните;

г) да спазва условията за включване на друг обработващ лични данни;

д) като взема предвид естеството на обработването, да подпомага Възложителя, доколкото е възможно, чрез подходящи технически и организационни мерки при изпълнението на задължението му като администратор да отговори на искания за упражняване на предвидените в глава III от Регламента права на субектите на данни;

е) да подпомага Възложителя да гарантира изпълнението на задълженията съгласно чл. 32—36 от Регламента, като отчита естеството на обработване и информацията, до която е осигурен достъп на Изпълнителя - обработващ лични данни;

ж) да заличи или върне на Възложителя всички лични данни след приключване на услугите по обработване и да заличи съществуващите копия, за което да представи на Възложителя декларация;

з) да осигури достъп на Възложителя до цялата информация, необходима за доказване на изпълнението на посочените тук задължения, да съдейства при извършването на одити, включително проверки, от страна на Възложителя или друг одитор, оправомощен от Възложителя;

и) незабавно да уведоми Възложителя, ако счита, че дадено нареждане нарушава Регламента или други разпоредби относно защитата на данни.

* 1. В случай че Изпълнителят - обработващ лични данни, включва друг обработващ лични данни за извършването на специфични дейности по обработване от името на Възложителя, на това друго лице се налагат същите задължения за защита на данните, както задълженията между Възложителя и Изпълнителя, предвидени в настоящия договор и по- специално, да предостави достатъчно гаранции за прилагане на подходящи технически и организационни мерки, така че обработването да отговаря на изискванията на Регламента. Когато другият обработващ лични данни не изпълни задължението си за защита на данните, първоначалният обработващ данните продължава да носи пълна отговорност пред Възложителя за изпълнението на задълженията на този друг обработващ лични данни.

**СПОРАЗУМЕНИЕ**

към договор № ........../....................год.

за съвместно осигуряване на здравословни и безопасни условия на труд при доставки и услуги в обекти, помещения, работни площадки и затворени зони, експлоатирани от „Софийска вода“ АД

**ОБЩИ ПОЛОЖЕНИЯ**

Настоящото споразумение е в изпълнение на чл. 18 от Закона за здравословни и безопасни условия на труд и е неразделна част от договора.

**ВЗАИМОДЕЙСТВИЯ МЕЖДУ ВЪЗЛОЖИТЕЛЯ И ИЗПЪЛНИТЕЛЯ**

1. Софийска вода (Възложител) и …………. (Изпълнител) се информират взаимно за:
   1. рисковете при изпълнение на услугата на територията на затворената зона;
   2. необходими и предприети мерки за управление на риска за безопасността и здравето (БЗР);
   3. промени в условията на труд и обстоятелства, налагащи допълнителни мерки за осигуряване на БЗР;
   4. неблагоприятни отклонения от очакваното изпълнение, инциденти и злополуки
   5. опасност от авария или пожар.
2. ВЪЗЛОЖИТЕЛЯТ и ИЗПЪЛНИТЕЛЯТ координират действията си при инциденти, злополуки, и/или аварии, в това число - първа долекарска помощ на пострадали и опазване на живота и здравето на хората на обекта, съоръженията и оборудването
3. ИЗПЪЛНИТЕЛЯТ и ВЪЗЛОЖИТЕЛЯТ си сътрудничат при разследване, анализ и корекция на отклонения, застрашаващи безопасността на хората, инциденти и злополуки.

**ПРАВА И ЗАДЪЛЖЕНИЯ НА СТРАНИТЕ**

1. ВЪЗЛОЖИТЕЛЯТ определя поименно лице за координиране на дейностите с ИЗПЪЛНИТЕЛЯ (Контролиращ служител)
2. Изпълнителят се задължава да спазва правилата и условия, свързани с БЗР н Възложителя, за които е уведомен от Възложителя, включително:
   1. условията на труд и трудовия процес, използваните материали и опасни вещества, съществуващите опасности и рискове за здравето и безопасността на хората на територията на затворената зона, в която ще се извършва услугата, тяхното непосредствено и последващо въздействие.
   2. правилата за вътрешния трудов ред;
   3. общите правила за безопасност и здраве на зоната;
   4. лични предпазни средства (ЛПС) и специално работно облекло (СРО), необходими за защита от специфични за зоната опасности;
   5. контролно-пропускателния режим, маршрутите за движение и санитарно-битовите помещения за съответната затворена зона;
   6. изискванията към транспортни средства;
   7. рисковите зони/места и използваните знаци и сигнали;
   8. местата за хранене, пушене и почивка;
   9. план за евакуация и очаквани действия при извънредни ситуации;
   10. друга информация с отношение към безопасността и здравето.
3. ВЪЗЛОЖИТЕЛЯТ провежда начален инструктаж на представителите на ИЗПЪЛНИТЕЛЯ при първото посещение на затворената зона и не по-рядко от веднъж за календарна година.
4. ВЪЗЛОЖИТЕЛЯТ контролира изпълнението на задълженията на ИЗПЪЛНИТЕЛЯ по БЗР на територията на затворената зона.
5. ВЪЗЛОЖИТЕЛЯТ има право да не допуска или отстранява от обекта работещи на Изпълнителя, които нарушават правилата за безопасност и здраве при работа.
6. ВЪЗЛОЖИТЕЛЯТ може да наложи неустойки и/или да прекрати договорa с ИЗПЪЛНИТЕЛЯ при нарушаване на правилата за безопасност при работа, на основание предвидени в договора клаузи.
7. ИЗПЪЛНИТЕЛЯТ изпълнява услугите по договора с ВЪЗЛОЖИТЕЛЯ чрез:
   1. всички необходими за дейността документи, лицензи и разрешителни;
   2. актуална оценка на риска за дейностите/услугите, които изпълнява (ще изпълнява) на площадката;
   3. правоспособен и квалифициран персонал по поименен списък с притежаваната от тях правоспособност и актуални документи, които я доказват
   4. персонал без медицински противопоказания за извършваните дейности и условията на труд (декларация с имената на работещите) ;
   5. определяне, осигуряване и документиране на всички необходими инструктажи и обучения;
   6. актуални , оповестени и достъпни инструкции и правила за безопасно извършване на услугата;
   7. налични изправни колективни и лични предпазни средства и работно облекло
   8. оборудвана аптечка за оказване на първа долекарска помощ
8. Правилата и изискванията за БЗР в съответната зона на Възложителя са задължителни за работещите на ИЗПЪЛНИТЕЛЯ, освен ако няма друго писмено споразумение за това.
9. Преди доставката на работно оборудване и съоръжения, Изпълнителят предоставя на Възложителя на български език на електронен и хартиен носител сертификат за съответствие, информационни листа, инструкции, схеми, ръководства за монтаж, експлоатация и поддръжка.
10. ИЗПЪЛНИТЕЛЯТ поддържа и предоставя при поискване на Възложителя доказателства за изпълнение на т. 10.
11. Проектираните и/или доставените от ИЗПЪЛНИТЕЛЯ продукти, стоки и работно оборудване отговарят на нормите и изискванията за безопасност и здравето и в приложимите за тях изисквания за техническо съответствие.
12. ИЗПЪЛНИТЕЛЯТ съхранява и пази имуществото на ВЪЗЛОЖИТЕЛЯ, в това число реда и чистота на работните места, на които осъществява дейността си.
13. ИЗПЪЛНИТЕЛЯ носи отговорност за спазването на правилата за безопасност при работа и изискванията на вътрешните документи по БЗР от всеки от работещите си.

**Координирането на съвместното прилагане на настоящото Споразумение, при извършване на дейности, предмет на договор, се възлага на контролиращи служители:**

**(от страна на) Възложителя – ……………………………………………………………, (име, длъжност, тел.)**

**(от страна на) Изпълнителя - ……………………………………………………………, (име, длъжност, тел.)**

**ИЗПЪЛНИТЕЛ: ВЪЗЛОЖИТЕЛ:**

**СПОРАЗУМЕНИЕ,**

към договор № ........................,

**за съвместно осигуряване опазването на околната среда,**

**при доставка на продукти и услуги, възложени от “Софийска вода” АД**

На **....................** г., на основание чл.9 от Закона за опазване на околната среда и съгласно изискванията на БДС EN ISO 14001:2015, се сключи настоящето Споразумение между:

**Възложителя** – “Софийска вода” АД **и**

**Изпълнителя** – ………………………………………………………………………………………………………………

Координирането на съвместното прилагане на настоящото Споразумение**,** при извършване на дейности, предмет на договор, се възлага на **контролиращи служители:**

(от страна на) **Възложителя** – ……………………………………………………………………………………………

…………………………………………………………………………………………………………………………

*(име, длъжност, тел.)*

(от страна на) **Изпълнителя** – …………………………………………………………………………………………

…………………………………………………………………………………………………………………………

*(име, длъжност, тел.)*

„Софийска вода” АД се стреми към непрекъснато подобрение на своите работни процеси в предоставянето на „ВиК“ услуги, като едновременно с това се ангажира с осигуряване опазването на околната среда.

Настоящото Споразумение изисква спазването от страна на **Изпълнителя** на приложимите законодателни изисквания при доставката на продукти и услуги и възприетите правила за работа на територията на експлоатираните от **Възложителя** площадки.

1. Изпълнителят се задължава да спазва изискванията по Споразумението от страна на **всички свои служители на обекта**, на **фирмите подизпълнители**, на които са възложили работата си и на **всички физически и юридически лица**, които се намират на територията на **Възложителя**.

**ОБМЕН НА ИНФОРМАЦИЯ:**

1. **Възложителят** и **Изпълнителят** обменят информация своевременно, по въпроси засягащи управлението на рисковете и аспектите по ОС, предложения за подобрение или инциденти по ОС.
2. Служителите на **Изпълнителя** преминават начален инструктаж по ОС на територията на **Възложителя** при първо посещение на обекта.
3. Преди първа доставка на стоки и услуги, **Изпълнителят** осигурява на **Възложителя** всички изискуеми документи (сертификат за съответствие, за качество, информационни листа, инструкции и други) за съответната стока/услуга и му ги предоставя.
4. **Изпълнителят** доставя стоките в оригинални, ненарушени опаковъчни единици, надлежно обозначени и етикетирани.

**УПРАВЛЕНИЕ НА ОТПАДЪЦИ:**

1. **Изпълнителят** пази чистота на мястото на доставката на продуктите и услугите.
2. **Изпълнителят** не смесва различни видове отпадъци.
3. **Изпълнителят** не допуска изхвърляне на отпадъци извън съдовете за разделно събиране - цветни контейнери за отпадъци от опаковки и специализирани съдове за битови и опасни отпадъци.
4. **Изпълнителят** не допуска на обектите неизправни моторни превозни средства (МПС) и машини.
5. **Изпълнителят** не допуска теч на масла и горива от МПС.**ИЗВЪНРЕДНИ СИТУАЦИИ:**
6. **Изпълнителят** осигурява мерки за предотвратяване на извънредни ситуации, свързани със замърсяване на ОС.
7. **Изпълнителят** осигурява на служителите си технически средства за овладяване на възникнала извънредна ситуация следи за коректната им употреба при необходимост.
8. **Изпълнителят** запознава служителите си за действията, които е необходимо да предприемат с цел намаляване въздействието върху ОС при възникнала извънредна ситуация.
9. **Изпълнителят** своевременно предоставя информация на **Възложителят** при възникнала извънредна ситуация.
10. **Изпълнителят** предприема незабавни действия по почистване и отстраняване на последствията от създалата се извънредна ситуация.

**НАРУШЕНИЯ ПО СПОРАЗУМЕНИЕТО:**

1. **Изпълнителят** отстранява причините за нарушенията по настоящото Споразумение, така че то да не се случва повторно.
2. **Изпълнителя** се съгласява да заплати размера на наложената/ите неустойка/и, която/които е/са определени в Договора, при констатирани от страна на **Възложителя** нарушения по която и да е от точките от Споразумението.

Настоящето споразумение се подписва в два еднообразни екземпляра, по един за всяка от страните.

**ИЗПЪЛНИТЕЛ: ВЪЗЛОЖИТЕЛ:**

СПОРАЗУМЕНИЕ

Към договор №

За изпълнение на дейности на територията на стратегически обекти и зони от състава на “Софийска вода” АД, съгласно Постановление №181 от 20.07.2009 г. на Министерски съвет и във връзка с чл.4, ал.4 от Закона за Държавна агенция «Национална Сигурност» (ЗДАНС) и чл.40, ал.1, т.2 от Правилник за прилагане на Закона за Държавна агенция «Национална Сигурност» (ППЗДАНС)

На ...........................г., съгласно Постановление №181 от 20.07.2009 г. на МС и във връзка с чл.4, ал.4 от ЗДАНС и чл.40, ал.1, т.2 от ППЗДАНС, се сключи настоящето Споразумение между:

Възложителя – “Софийска вода” АД

и

Изпълнителя – „……………………………….“

Координирането на съвместното прилагане на настоящото Споразумение, при извършване на дейности, предмет на настоящия договор, се възлага на контролиращи служители:

(от страна на) Възложителя - ……………………………………………………………….

(от страна на) Изпълнителя - ………………………………………………………………

Във връзка с изпълнение на възложените дейности по горе цитирания договор, достъпът до стратегически обекти и зони от състава на “Софийска вода” АД, свързани с изпълнението на стратегически дейности, се осъществява както следва:

1.Еднократен достъп - На основание чл.43, ал.6 от ППЗДАНС се позволява достъп до обособените стратегически зони до три посещения, но не в 3 (три) последователни дни в рамките на 1 (един) календарен месец. За целта е необходимо, минимум 3 (три) работни дни преди посещението, контролиращия служител по договора от страна на Възложителя да е изискал и изпратил по имейл на отдел „Сигурност“ данни за лицето/лицата, което/които ще посещават обекта. Съгласно изискванията на чл.43, ал.4 от ППЗДАНС е необходимо до бъде предоставена следната информация:

- пълни идентификационни данни на физическите лица – посетители (три имена и ЕГН или три имена и номер на лична карта);

- МПС - марка, модел и държавен контролен номер (ДК №);

- цел на посещението.

Посетителят се придружава от служител, получил разрешение по чл. 40, ал. 1, т. 2 от ППЗДАНС. (Разрешенията по чл. 40, ал. 1, т. 2 се издават от ДАНС и предоставят достъп до стратегическите зони на стратегическия обект или до зоните, свързани с изпълнението на стратегическата дейност.)

При влизане в обекта, посетителят трябва да предостави на охраната официален документ /ЛК, паспорт и др./, за да бъде вписан в дневника за посетители на съответния обект.

2. Във всички останали случаи, извън горепосочените, при необходимост от достъп до стратегически обекти и зони от състава на “Софийска вода” АД, Изпълнителят се задължава в срок до 10 (десет) работни дни след подписване на договора да предостави на основание, Постановление №181 от 20.07.2009 г. на МС и във връзка с чл.4, ал.4 от ЗДАНС и чл.40, ал.1, т.2 от ППЗДАНС, необходимия комплект документи за всички свои служители, които ще работят на обекта, с цел издаване от ДАНС на разрешение за достъп до стратегическите обекти и зони от състава на „Софийска вода“ АД. Документите се предоставят на контролиращия служител по договора от страна на Възложителя, при което се подписва приемо-предавателен протокол. Те трябва да бъдат оригинали или заверени копия „Вярно с оригинала“, подпис и печат на Изпълнителя.

Необходимият комплект документи съдържа:

Свидетелство за съдимост – с валиден срок;

Медицинска справка от Център за психично здраве, че лицето не се води на диспансерен отчет;

Служебна бележка от органите на прокуратурата или НСлС за липса на водени досъдебни или съдебни производства (бул. „Д-р Г.М. Димитров“, № 42, гр. София);

Попълнен въпросник - Приложение № 6 от „Правилника за прилагане на закона за ДАНС“ (по образец).

Така окомплектованите документи, се предоставят от контролиращия служител по договора от страна на Възложителя на отдел „Сигурност“ за извършване на проверка и изпращане в ДАНС за издаване на разрешение за достъп/отказ до стратегически обекти и зони от състава на “Софийска вода” АД.

Във връзка с изпълнението на възложените дейности по горе цитирания договор, е необходимо контролиращият служител от страна на Изпълнителя да предостави на контролиращия служител от страна на Възложителя списък, с описани МПС съответно - марка, модел и държавен контролен номер (ДК №), в срок до 10 (десет) работни дни след подписване на договора.

Контролиращият служител от страна на Възложителя изпраща по имейл на отдел „Сигурност“, списъка за извършване на проверка и осигуряване на достъп на Възложителя до съответния обект.

При установено неизпълнение на настоящото Споразумение, лицата и транспортните средства на Изпълнителя не се допускат до стратегически обекти и зони от състава на “Софийска вода” АД, свързани с изпълнението на стратегическа дейност.

Настоящето споразумение се подписва в 2 (два) еднообразни екземпляра, по един за всяка от страните.

|  |  |
| --- | --- |
| /…………………………………/  Васил Тренев  Изпълнителен директор  “Софийска вода” АД  **Възложител** | /……………………………/  ……………………………  ……………………………  „………………………….“  **Изпълнител** |